ประจำเดือนหยุดครั้งล่าสุดวันที่ 18 พฤศจิกายน 2561 โดยในวันที่ 1 ธันวาคม 2561 ได้มีเพศสัมพันธ์กับแฟน 2 ครั้ง โดยการหลั่งนอกไม่ติดต่อกัน และมีเลือดออกมาในวันที่ 13 แบบกระปิดกระปอย ทุกวัน มีปวดท้องร่วมเหมือนตอนเป็นประจำเดือน มีโอกาสตั้งครรภ์ไหม ตอนนี้กินยาปรับฮอร์โมน สามารถตรวจครรภ์ได้แล้วได้ผลไหมค่ะ
สวัสดีค่ะ การมีเพศสัมพันธ์โดยการหลั่งนอก จะมีโอกาสตั้งครรภ์ได้ประมาณ 4%-22% และหากมีเพศสัมพันธ์ต่อ อสุจิที่ค้างอยู่ในท่อปัสสาวะก็อาจออกมากับน้ำหล่อลื่นได้ ซึ่งก็จะทำให้โอกาสในการตั้งครรภ์มีได้มากขึ้นสำหรับเลือดที่ออกในวันที่ 13-20 ธ.ค. อาจเป็นเลือด1. เลือดประจำเดือน2. เลือดที่เกิดจากการทานยาปรับฮอร์โมน3. เลือดที่เกิดจากภาวะแทรกซ้อนจากการตั้งครรภ์หากในตอนนี้ ยังคงมีเลือดออกและมีปวดท้องน้อย ควรลองตรวจหาการตั้งครรภ์ดูก่อน ซึ่งสามารถที่จะตรวจได้แล้วในตอนนี้ หากตรวจไม่พบ ก็แสดงว่าไม่ได้มีการตั้งครรภ์ และเลือดที่ออกอาจเกิดจากผลของการทานยาปรับฮอร์โมนได้ ซึ่งโดยปกติ หากไม่ได้มีประจำเดือนที่ผิดปกติ ที่เกิดจากการผลิตฮอร์โมนที่ผิดปกติของรังไข่ ก็ไม่ควรทานยาปรับฮอร์โมน เพราะจะทำให้เกิดอาการเลือดออกผิดปกติได้ค่ะ